ຫຸ່ນ​ຍົນ ບຸກ​ສະ​ຖານ​ທີ່ ​ໃນ ມະ​ຫາ​ວິ​ທະ​ຍາ​ໄລ ເພື່ອ​ສົ່ງ ເບີ​ຣີ​ໂຕ
ຖ້າ​​ລະ​ບົບ​ກ້ອງ​ເພ, ເຄື່ອງ​ເຊັນ​ເຊີ ​ອີກ​ອັນ​ນຶ່ງ ກໍ​ຈະ​ຢຸດ​ຫຸ່ນ​ຍົນ ​​ທັນ​ທີ.
ຫຼາຍບໍລິສັດໄດ້ແຂ່ງຂັນກັນ ໃນການເຮັດລົດທີ່ຂັບເຄື່ອນດ້ວຍຕົນເອງ, ແຕ່ມັນຍັງມີ ການແຂ່ງຂັນອີກຢ່າງນຶ່ງ ກ່ຽວກັບ ການສ້າງຫຸ່ນຍົນ ທີ່ສາມາດເດີນທາງຕາມຊຸມຊົນ ຕ່າງໆ, ເພື່ອສົ່ງອາຫານ ແລະ ສິ່ງຂອງຊື້ຈ່າຍອື່ນໆ ນັກຂ່າວວີໂອເອ ມິແຊລ ຄວິນ (Michelle Quinn) ມີລາຍງານ ກ່ຽວກັບ ບໍລິສັດຫຸ່ນຍົນແຫ່ງນຶ່ງ ໃນເມືອງ ເບີກລີ (Berkley) ລັດ ຄາລິຟໍເນຍ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນ ອັນດັບຕໍ່ໄປ ນີ້ບໍ່ແມ່ນຫຸ່ນຍົນທີ່ເຂົ້າມາຮຸກຮານໂຈມຕີ ມັນເປັນພຽງຫຸ່ນຍົນ ກີວີ ທີ່ເດີນທາງໄປທົ່ວ ເມືອງ ເບີກລີ, ເຊິ່ງມັນກຳລັງລໍຖ້າສົ່ງສິນຄ້າຕໍ່ໄປ ທ້າວ ຊາຊາ ອຽດຊີເນຍ, ຫົວໜ້າຜະລິດຕະພັນ, ບໍລິສັດ ກີວີ ກ່າວວ່າ “ພວກເຮົາມີຫຸ່ນ ຍົນຂະໜາດນ້ອຍ ທີ່ມັນແລ່ນໄປຕາມທາງຍ່າງ ແລະ ສົ່ງອາຫານໄປຊຸມຊົນຂອງທ່ານ ແທນທີ່ມັນຈະສົ່ງແຕ່ສອງ ຫຼື ສາມຢ່າງຕໍ່ຊົ່ວໂມງ, ດັ່ງທີ່ທຸລະກິດດັ່ງກ່າວໄດ້ເຮັດມື້ນີ້, ພວກເຮົາສາມາດສົ່ງໄດ້ 6 ຫາ 8 ເທື່ອ ໃນການໃຊ້ແອັບພລີເຄຊັນໃນໂທລະສັບ, ພວກລູກຄ້າຈະສັ່ງອາຫານຈາກຮ້ານອາຫານ ໄດ້ໃນທ້ອງຖິ່ນ, ພະນັກງານເສີບ ທີ່ເປັນມະນຸດກໍຈະໄປຮັບເອົາ ແລະ ນຳໄປໃຫ້ຫຸ່ນຍົນ ທີ່ຢູ່ໃກ້ຄຽງ, ເຊິ່ງມັນຈະສົ່ງອາຫານໄປຕາມທາງຕໍ່ໄປໃຫ້ລູກຄ້າທີ່ກຳລັງລໍຖ້າຢູ່ ພວກມັນແມ່ນສິ່ງທີ່ແປກໃໝ່ຢູ່ຕາມຖະໜົນ, ແຕ່ຫຸ່ນຍົນ ກີວີ ພວກນີ້ ແມ່ນ ຖືກຕິດຕັ້ງ ດ້ວຍກ້ອງ 6 ໜ່ວຍ ແລະ ເຊັນເຊີ ທີ່ວັດແທກໄລຍະທາງ, ຫຼີກເວັ້ນຈາກສິ່ງກີດຂວາງ ຕ່າງໆ ແລະ ຍັງສາມາດສົ່ງສິນຄ້າໃຫ້ທັນເວລານຳດ້ວຍ ທ້າວ ບາລາ ແຢລລາປາຣາກາດາ ນັກວິທະຍາສາດຂໍ້ມູນຂອງບໍລິສັດ ກີວີ ກ່າວວ່າ “ພາບເຄື່ອນໄຫວຢູ່ທາງນີ້ແມ່ນສະແດງໃຫ້ເຫັນສິ່ງທີ່ການຂັບເຄື່ອນອັດຕະໂນມັດກຳ ລັງເບິ່ງຫຍັງຢູ່, ສະນັ້ນມັນຈຶ່ງສາມາດຈັບສິ່ງຕ່າງໆໄດ້ຄື ລົດທີ່ແລ່ນຜ່ານ ຫຼື ຕີນຂອງຄົນ ຫຼື ລົດສະກູດເຕີ ” ຫຸ່ນຍົນທັງຫຼາຍຈະກັບຄືນໄປຫ້ອງການໃຫຍ່ຂອງບໍລິສັດ ກີວີ ທຸກຄືນ ບ່ອນທີ່ມັນຈະຖືກ ປັບໃຫ້ເຮັດວຽກໄດ້ດີທີ່ສຸດອີກ ທ້າວ ບາລາ ເວົ້າວ່າ “ການຂັບເຄື່ອນອັດຕະໂນມັດ ແທ້ຈິງແລ້ວ ຈະເບິ່ງເງົາຢູ່ທາງນີ້ ແລະ ຈະຄິດວ່າ ເງົານັ້ນແມ່ນຝາ ຫຼື ກຳແພງໃໝ່ ແລະ ມັນຈະພະຍາຍາມຫຼີກເວັ້ນສິ່ງດັ່ງ ກ່າວ, ພວກເຮົາບໍ່ຢາກໃຫ້ແນວນັ້ນເກີດຂຶ້ນ ” ແລະ ຖ້າລະບົບກ້ອງເພ, ເຄື່ອງເຊັນເຊີອີກອັນນຶ່ງກໍຈະຢຸດຫຸ່ນຍົນທັນທີ ກຸ່ມປະຕິບັດການດ້ານຄວາມປອດໄພ ແມ່ນກຸ່ມນຶ່ງຢູ່ ໂຄລັອມເບຍ ເຊິ່ງຕິດຕາມການ ເຄື່ອນໄຫວຂອງຫຸ່ນຍົນທຸກໆບາດກ້າວ ທ້າວ ຊາຊາ ເວົ້າວ່າ “ໂດຍພື້ນຖານແລ້ວ ມັນແມ່ນຄົນຈຳນວນນຶ່ງຜູ້ທີ່ນັ່ງຈັບມືເກມ ຫຼື joystick ຄືກັບວ່າພວກເຂົາເຈົ້າກຳລັງຫຼິ້ນເກມວິດີໂອຢູ່ ພຽງແຕ່ວ່າມັນແມ່ນຊີວິດຈິງ ເທົ່ານັ້ນ, ທ່ານກໍຮູ້ເນາະ, ແທ້ຈິງແລ້ວມັນກໍຄືການຮັບປະກັນວ່າ ຫຸ່ນຍົນດັ່ງກ່າວຈະບໍ່ ຕົກອອກຈາກຂອບທາງ ຫຼື ໄປຕຳເອົາຄົນ ” ເບິ່ງຄືວ່າ ມັນອາດເປັນການໃຊ້ຄວາມພະຍາຍາມຫຼາຍໂພດ ໃນການສົ່ງ ເບີຣີໂຕ ບໍ່ໃຫ້ ກາຍ 35 ນາທີເທົ່ານັ້ນ ແຕ່ການສົ່ງໃນແຕ່ລະຄັ້ງ ຈະເຮັດໃຫ້ພວກເຮົາຫຍັບເຂົ້າໃກ້ອະ ນາຄົດ ທີ່ວ່າຫຸ່ນຍົນຈະມີຄວາມສຳຄັນຫຼາຍກວ່າ ເປັນຂອງແປກທີ່ໜ້າຮັກເທົ່ານັ້ນ